Title: ประกาศกระทรวงเศรษฐการ เรื่อง มาตรฐานปอฟอก (ฉบับ Update ล่าสุด)

ประกาศกระทรวงเศรษฐการ

ประกาศกระทรวงเศรษฐการ
เรื่อง
มาตรฐานปอฟอก[๑]

อาศัยอำนาจตามความในมาตรา ๔
แห่งพระราชบัญญัติมาตรฐานสินค้าขาออก พ.ศ. ๒๕๐๓
รัฐมนตรีว่าการกระทรวงเศรษฐการออกประกาศไว้ ดังต่อไปนี้

ข้อ ๑ 
ให้กำหนดปอฟอกซึ่งได้แก่ปอแก้วฟอกและปอกะเจาฟอกเป็นสินค้ามาตรฐาน

ข้อ ๒ 
ให้กำหนดมาตรฐานปอฟอกไว้ตามรายละเอียดต่อท้ายประกาศนี้

ข้อ ๓ 
ให้ด่านศุลกากรกรุงเทพฯ
เป็นด่านศุลกากรที่ผู้ส่งหรือนำปอฟอกออกนอกราชอาณาจักรต้องแสดงใบรับรองมาตรฐานสินค้า

ข้อ ๔[๒] 
ให้กำหนดอัตราค่าบริการการตรวจสอบมาตรฐานปอฟอก ไว้ดังต่อไปนี้
(๑) ปริมาณไม่เกิน ๒๕ เมตริกตัน ไม่เกิน ๒๕๐
บาท
(๒) ปริมาณเกิน ๒๕
เมตริกตัน ๆ ละ ไม่เกิน ๑๐ บาท

ข้อ ๕[๓] 
ให้กำหนดอัตราค่าบริการการออกใบรับรองมาตรฐานปอฟอก ไว้ดังต่อไปนี้
(๑) ปริมาณไม่เกิน ๑๐๐ เมตริกตัน ไม่เกิน ๑๐๐
บาท
(๒) ปริมาณเกิน ๑๐๐ เมตริกตัน ๆ ละ ไม่เกิน ๑
บาท แต่ถ้าเกิน ๕๐๐ เมตริกตัน เฉพาะส่วนที่เกินเมตริกตันละไม่เกิน ๕๐ สตางค์

ทั้งนี้ ตั้งแต่วันที่ ๑ ตุลาคม ๒๕๐๔
เป็นต้นไป

ประกาศ
ณ วันที่ ๗ กรกฎาคม ๒๕๐๔
เกษม  ศรีพยัคฆ์
รัฐมนตรีว่าการกระทรวงเศรษฐการ

[เอกสารแนบท้าย]

๑.[๔]
มาตรฐานปอฟอก

(ดูข้อมูลจากภาพกฎหมาย)

ประกาศกระทรวงเศรษฐการ
เรื่อง มาตรฐานปอฟอก (ฉบับที่ ๒)[๕]

อุษมล/ผู้จัดทำ
๒๔
สิงหาคม ๒๕๕๔

[๑] ราชกิจจานุเบกษา
เล่ม ๗๘/ตอนที่ ๕๘/หน้า ๑๖๖๘/๑๘ กรกฎาคม ๒๕๐๔

[๒] ข้อ ๔
แก้ไขเพิ่มเติมโดยประกาศกระทรวงเศรษฐการ เรื่อง มาตรฐานปอฟอก (ฉบับที่ ๒)

[๓] ข้อ ๕
แก้ไขเพิ่มเติมโดยประกาศกระทรวงเศรษฐการ เรื่อง มาตรฐานปอฟอก (ฉบับที่ ๒)

[๔]
มาตรฐานปอฟอก แก้ไขเพิ่มเติมโดยประกาศกระทรวงเศรษฐการ เรื่อง มาตรฐานปอฟอก
(ฉบับที่ ๒)

[๕] ราชกิจจานุเบกษา
เล่ม ๘๕/ตอนที่ ๑๑๑/หน้า ๓๒๙๖/๒๖ พฤศจิกายน ๒๕๑๑